لا بيقول من يغتر بمحبة المشايخ والصالحين. بيقول ابن القيم هنا بيقول ان فيه بعض الناس بيغتر بيعمل معصية وبيعيد عن ربنا والدنيا بايظة معه وخاربها. بس هو يعزي نفسه ان هو ايه ان هو بيحب المشايخ وبيحب الصالحين. بيقولوا الاسوء من كده ان يكون المشايخ والصالحين دول مقبورين بقى. كمان. يعني هو بالنسبة له
هو بيتقرب للمقبورين دول بيروح لهم بيروح موالد بيروح يرقص في بتاع في موالد بيسقف في بتاع كل الكلام ده هو بالنسبة له هو كده ايه خلاص احنا احنا تبع سيدي فلان. احنا شلناه يا سيدي فلان مدد سيدي فلان وخلصت معه كده. ده بيزداد بعد عن الله
يعني ده اصلا فعله ده يزيد بعدا عن الله. لانه يفعل افعال ما بين افعال اه هي من الكبائر او افعال هي كفرية. تمام؟ يعني يعني وكمان هو بيزن دي بتقربه. ودي بتشفع له ان هو يخربها. وبعد كده مجرد ان احنا منتسبين بس للطريقة الفلانية. منتسبين
للشيخ الفلاني ان احنا بس بنزور الاضرحة ان احنا بنعزم الموالد ده يشفع لنا كل الاخطاء تعدي. فده غرور عجيب جدا يعني. ده يا ريته حتى مغرور بحاجة يمكن ان يغتر بها. ده مغرور بحاجة هي نفسها بتبعده عن الله. وهي نفسها فيها فيها نصيب كبير من البدع والايه؟ والمعاصي. لكن الصورة الحديثة بقى للغرور
دوت هو غرور بعض الايه؟ بعض آآ اصدقاء المشايخ والدعاة يعني دايما المشايخ والدعاء بيبقوا حواليهم كده ايه معارف كتير. ففي ناس بيحبوا قوي ان هم يتعرفوا على الايه؟ على الشيوخ والدعاة. فهو بقى ايه هو وزيفته بيمشي مع الشيخ. يعني هو ده ده
اخ يعني هو الهيستوري بتاعه البروفايل بتاعه السي في بتاعه بمشي مع الشيوخ ايه عملك الصالح في الحياة؟ اعرف شيوخ كتير. بص صورتي مع الشيخة او صورتي مع الشيخ وصورتي مع الشيخ بقى معي بقى ايه معه بقى البوم متصور مع كل
الشيوخ وكل الدعاة وحاضر كل الافراح. ولازم بعد الدرس تتصوروا مع الشيخ وكل ما يحضر الشيخ لازم يتصور معه ويحطها في الايه؟ في السي في بتاعه. بص هيروح لربنا يقول له بص انا متصور مع المشايخ
انا كده مفروض تدخلني الجنة. ده السي في بتاعه تمام وفعلا في اخوة كده في اخوة اغتروا بصحبتهم المشايخ. اغتار ان هو يعرف الشيخ وقريب منه والشيخ بيحبه. والشيخ بيعامله كويس. وبيروح مع الشيخ وبيجي مع الشيخ وبيتعامل معاملة
الشيخ طبعا. مم. لما بيخش اي مكان مع الشيخ بقى الناس اهلا عم الشيخ فبيتقال له شيخ على السكة يعني. وبيقعد جنب الشيخ على الترابيزة وبياكل زي ما الشيخ بياكل وبيتقدم له
بتعزم ويفتكروه بقى ده تلميز الشيخ بقى الجامد جدا بقى خليفته في في الدروس بقى والمواعظ. فاهم ازاي؟ فالراجل بقى خد الهالة بقى. ده انا باروح الشيخ بيقولوا لي يا شيخ وباكل زي الشيخ بقى وجنبه وبتاع وباخش يقعدوني جنب البتاع والناس بقوا بياخدوا نمرتي وبيتواصلوا معي وبيسألوا على الشيخ وانا بقيت
يا اسطى بقى انا جامد جدا وعارف الشيخ راح فين وجاي منين وبتاع ومتصور معه هنا وطلعت في الفيديو قبل كده وبعدين الشيخ يروح الداعية بيروح بيقرا في كتاب بيقوم الليل
يراجع ورده. انت بتعمل ايه اللي انت ماشي مع الشيخ رايح جاي اهو بقى بيروح ما بيعملش اي حاجة خالص. احنا ماشيين مع الشيخ خلاص. يروح ينام بقى. هو هو عمل الشيخ في ميزان حسناتي اكيد طالما انا بتمشى معه. هو بقى الشيخ بيصلي ويصلي لي
تقريبا اكيد معي يعني. وبيصوم بيصوم لي معه الشيخ صبح صايم انت انت عملت ايه؟ الشوب يزداد علم وبيطلب علم. انت عملت ايه هو مغتر ان هو صاحب صاحب الشيوخ
ده مسكين مسكين بعد فترة بيكتشف ان هو ولا حاجة آآ ازا صحبة المشايخ دي ما اثمرتش التقليد. ما اسمرتش المحاكاة ان انت تشوفه بيصلي فتصلي زيه. تشوفه بيطلب علم فتبقى عايز تبقى
آآ تطلب علم زيه عشان ربنا يرفع قدرك في الدنيا والاخرة. آآ بتشوفه ان هو بيصوم نوافل تنشط لصيام النوافل يبقى دي صحبة اتخدعت انت بهذه الصحبة. فاهم ازاي؟ فمسألة ان انا آآ اكيد اكيد دي لا شك معرفة الصالحين نافعة. بس بقول ان واحد عارف الصالحين وما انتفعش
يعني بالصحبة ديت ما تغيرش. هم. ويا ريته حتى ما تغيرش بس وهو مسلا بيجاهد نفسه على التغيير او ندمان ان هو ما اتغيرش. لأ انا ما اتكلمش في دوت برضو. انا باتكلم في
ان هو ما اتغيرش وشايف ان ما فيش داعي للتغيير ويكفيه شرفا وقدرا عند الله ان هو صاحب المشايخ فده عامل زي كده بس الصورة الحديسة ده مش بيتمسح بالمشايخ ولا بالقبور ولا يطوف ولا يعمل بدع. بس هو مغرور بطريقة تانية شكلها سنة بس هي ادت نفس الايه
نفس الكارسة ان الشيطان غره بان انت عارف شيوخ كتير وعارف دعاة كتير فده يكفيك يعني مش لازم تشتغل جامد اوي يعني حلو كده يعني فالمسكين ده بتحصل المأساة امتى؟ بيكتشف نفسه امتى لو حصل زرف بعده عن الشيوخ
راح جيش بتاع اشتغل اتجوز بعد عن الجو اللي هو كان عامل له الهالة ديت فجأة بيكتشف ان هو في الحقيقة فاضي ان هو كان عمود مايل بس كان مسنود على ايه
الشيخ ده والشيخ ده والشيخ ده. اول ما دول بعدوا عنه راح هون. هم. وقع مرة واحدة. هو ما لوش عمود. هو ما لوش اساس اصلا. وبالتالي جرف انهار فانهار به
نسأل الله السلامة والعافية